Eina leiðin til að ferðast um Flatey er fótgangandi . Göngustígar tengja þrjá mest sóttu staðina á eyjunni : þorpið , Klaustursteininn og kirkjuna . Einn þessara stíga leiðir gestinn að byggingum sem eru hlaðnar úr náttúrusteini . Í þeim eru móttaka , verslun , veitingastaður , salerni , matsalur og gistirými . Þegar komið er í land hefur gesturinn ferðina um Flatey . Hann gengur um eyjuna þangað til hann kemur að hæsta punkti hennar þar sem kirkjan stendur . Þaðan sést móta fyrir byggingunum og göngustíg sem hlykkjast mjúklega um landslagið . Gesturinn fylgir stígnum , sem er umlukinn lágum steinveggjum , og gengur í áttina að byggingunum . Á göngunni vaknar tilfinning vellíðunar sem vex stöðugt þar til gesturinn kemst á leiðarenda , í „ Skjól við jörðu “ .